Diari Oficial de la Generalitat Valenciana


Sumari del DOGV 5734, del 03-04-2008 (2008/3057)

Judici de desnonament 001199/2006. Notificació de la sentència a Jesús Pérez López i altra.
-------------------------------------------------------------------------------------------

### Dades del document

Número de DOGV
:   5734

Data del DOGV
:   03-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/3057


Data del document
:   14-02-2008

Organisme emissor
:   Jutjat de Primera Instància Número 18 de València

Tipus de document
:   Edicte

Descriptors 

:   * sistema judicial

Judici de desnonament 001199/2006. Notificació de la sentència a Jesús Pérez López i altra. [2008/3057]  
Demandant: Teresa Blasco Feo.  
Procuradora: María Ángeles Blasco Marqués.  
Demandats: Jesús María Pérez López i Concepción López Juan.  
Jorge Granel Rodríguez, secretari judicial del Jutjat de Primera Instància número 18 de València, fa saber:   
Que en el judici referenciat al marge, s'han dictat les resolucions que tenen el text literal següent:  
«Sentència número 000125/2007  
València, 24 de maig de 2007   
José Antonio Mora Alarcón, magistrat jutge del Jutjat de Primera Instància número 18 de València, ha vist i oït estes actuacions de judici verbal civil de desnonament per falta de pagament de la renda seguides amb el número 1.199/2006, a instància de Teresa Blasco Feo, representada per la procuradora Mª Ángeles Blasco Marqués, contra Jesús María Pérez López i Concepción López Juan, i que ha resultat el següent:  
Dispositiva  
Que amb l'estimació de la demanda formulada per Teresa Blasco Feo, contra Jesús María Pérez López i Concepción López Juan, es decreta la resolució del contracte d'arrendament d'habitatge concertat sobre l'immoble situat al carrer Fortaleny, número 34 baix, de Benimàmet-València, objecte d'este litigi que vincula a les parts, amb l'advertiment de llançament al demandat si no desallotja l'esmentat immoble en el termini legal i deixa l'habitatge lliure, vacu i expedit, amb expressa imposició als demandats de les costes del procediment.  
Contra esta resolució es pot interposar recurs d'apel·lació en el termini de cinc dies davant l'Audiència Provincial de conformitat amb el que disposen els articles 457 i següents de la Llei d'Enjudiciament Civil 1/2000.  
Així esta és la meua sentència, que pronuncie, mane i firme».  
«Interlocutòria  
Jutge que la dicta: José Antonio Mora Alarcón.  
Lloc: València.  
Data: 6 de juny de 2007.  
Havent-ne informat de l'anterior diligència,  
Antecedents de fet  
Únic. Que dictada sentència en este procediment de data 24 de maig de 2007, la representació de la part actora per escrit sol·licita esmena i complement de l'esmentada sentència atesos els errors detectats.  
Fonaments jurídics  
Únic. Que a la vista de l'article 215.1 de la Llei d'Enjudiciament Civil, atés l'error patit en el model de resolució, es procedix a l'esmena dels fets de la sentència de 24 de setembre de 2004, via l'aclariment de sentència sol·licitada, en el sentit següent:  
Primer. Que el fonament jurídic segon de la sentència ha de contindre que l'acció exercitada no és el desnonament per falta de pagament de la renda, que si bé es reconeixia en el fet cinqué de la demanda, en canvi en la pètita es va concretar que els demandats mancaven de qualsevol títol per a l'ocupació.  
Segon. Que en relació amb el fonament tercer de la sentència, a més a més de la incompareixença dels demandats ha de constar que els fets que produïxen conseqüència de l'acció exercitada per l'actora són que al voltant de l'any 1970, es va arrendar a Vicente López Bernardo, casat amb Aquilina Juan Ortiz, l'habitatge de l'actora, i el van destinar sols a habitatge. Quan va morir l'arrendatari, Aquilina Juan Ortiz es va subrogar en este arrendament, i quan va morir esta en data 20 de maig de 1995, es va subrogar al seu torn el fill dels primers Vicente López Juan, que al seu torn va morir el passat 24 d'abril de 2006. Els demandats ocupen hui l'esmentat habitatge sense pagament ni contraprestació de cap classe, i no han atès als requeriments de desallotjament de l'actora.  
Tercer. Que en la dispositiva de l'esmentada sentència es condemna els demandats lliurar la finca urbana situada al carrer Fortaleny, número 34, baix de Benimàmet-València 46988, a l'actora, en mancar els demandats de títol d'ocupació, amb l'advertiment de desallotjament que consta en la part dispositiva.  
En atenció a tot allò que antecedix i vistos els preceptes legals esmentats i altres d'especial i general aplicació,   
Dispose: s'aclarix la sentència de 24 de maig de 2007 en els termes continguts en el fonament jurídic únic d'esta resolució.  
Contra esta resolució no es pot interposar recurs d'apel·lació.  
Així esta és la interlocutòria, que mana i firma José Antonio Mora Alarcón, magistrat jutge del Jutjat de Primera Instància número 18 de València, en done fe».  
En atenció al desconeixement de l'actual domicili o residència de la part demandada, Jesús María Pérez López i Concepción López Juan, per resolució de data 14 de febrer de 2008 el magistrat jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la fixació d'este edicte en el tauler d'anuncis d'este Jutjat i la publicació en el Diari Oficial de la Comunitat Valenciana, a fi que valga de notificació als esmentats demandats.  
València, 14 de febrer de 2008.- El secretari judicial: Jorge Granel Rodríguez.